Genetička informacija
<s>Genetička informacija je skup bioloških uputstava koja su zapisana u redoslijedu baza u molekulama DNK.</s><s>Namijenjana je sintezi regulatornih (enzimskih) i gradivnih bjelančevina u ćelijama.</s><s>Budući da regulatorne i strukturne bjelančevine određuju sve bitne elemente građe i funkcije svakog organizma, genetička informacija regulira sveukupna svojstva endo- i egzofenotipa, tj. fenotipa u cjelini.</s><s>To se podjednako odnosi na molekulsku, ćelijsku, histološku i individualnu razinu.</s>

<s>Kao i svaka pisana informacija, i genetička ima odgovarajuća slova (baza), riječi (triplet) i rečenice (sekvenca tripleta), koji rezultiraju u kranjem smislu te poruke: sintezi specifičnog proteina.</s>

<s>Proces prenošenja genetičke informacije</s>

<s>Genetička informacija se odjelotvoruje u specijalnim ćelijskim organelama – ribosomima.</s><s>Kako se glavnina DNK nalazi u jedru, tj. u hromosomima neophodan je sistem njenog transporta na mjesto realizacije.</s><s>U njemu ključne uloge imaju procesi prepisivanja i prevođenja genetičke informacije, poznati kao transkripcija i translacija.</s><s>U tome osobitu i specifičnu ulogu imaju različite klase RNK, osobito informacijska (iRNK) i transportna (tRNK).</s>

<s>Vidite još 
DNK
RNK
Nukleinske kiseline
Nukleotid
Ribosom
Molekulska genetika</s>

<s>Reference</s>

<s>Molekulska genetika</s>

